Patensie-plaasmoord: Beloning aangebied vir inligtingArgieffoto: Nico Strydom Ivy Hobbs is op 23 Januarie wreed op ŉ plaas naby Patensie vermoor. Lt. Gerda Swart, woordvoerder van die polisie, het gesê Hobbs was die dag alleen tuis op die plaas Oorlogspoort toe sy deur ŉ onbekende aantal aanvallers oorval en met ŉ skerp voorwerp doodgesteek is. Haar familie het die aand omstreeks 22:45 op haar liggaam afgekom. Volgens Swart is niks tydens die aanval gesteel nie. Swart het gesê die polisie kon nog nie daarin slaag om verdagtes te identifiseer wat by die moord betrokke was nie. ŉ Beloning van R10 000 word aangebied vir enige persoon wat meer inligting oor die saak kan verskaf. Inligting kan by ao. Johannes Noeth op 082 510 4419 of 042 283 8419 of by SAPD Crime Stop by 08600 10111 aangemeld word.